Jodu saltanati
Jodu saltanati (inglizcha: Fantastic Beasts and Where to Find Them; boshqa nomi: Gʻaroyib olam) 2016-yilda ekranlarga chiqarilgan fentezi filmdir. Filmga David Yates rejissyorlik qilgan. Warner Bros. Pictures va Heyday Films studiyalari tomonidan ishlangan. Film gʻoyasi J. K. Rowlingning Fantastic Beasts and Where to Find Them nomli kitobiga asoslangan. Filmda bosh rollarni Eddie Redmayne, Katherine Waterston, Dan Fogler, Alison Sudol, Ezra Miller, Samantha Morton, Jon Voight, Carmen Ejogo va Colin Farrell ijro etgan. Jodu saltanati filmi premyerasi 2016-yil 10-noyabrda Nyu-York shahrida boʻlib oʻtdi. Kinoteatrlarda 2D, 3D, 4D, Dolby Cinema va IMAX formatlarida namoyish etildi. Kartina dunyo boʻylab $814 million mablagʻ yigʻdi va 2016-yilning 8chi eng kassabop filmiga aylandi. Filmning ikkita sikveli bor: Jodu saltanati 2: Grindelwaldning jinoyati (2018) va Fantastic Beasts: The Secrets of Dumbledore (2022).